b'\n_START_ARTICLE_\nS\xc3\xa2nmartin de Beiu\xc8\x99, Bihor\n_START_SECTION_\nDate geografice\n_START_PARAGRAPH_\nSatul S\xc3\xa2nmartin de Beiu\xc8\x99 este situat la nordul Municipiului Beiu\xc8\x99 la circa 4 km de acesta \xc8\x99i \xc3\xaen estul comunei Pocola la 1 km de aceasta. Satul are circa 97 de numere din care aproximativ 75 locuibile._NEWLINE_Sanmartin de Beius\n_START_SECTION_\nIstoric\n_START_PARAGRAPH_\nAv\xc3\xa2nd \xc3\xaen vedere c\xc4\x83 depresiunea Beiu\xc8\x99ului este o microzon\xc4\x83 mai pu\xc8\x9bin cunoscut\xc4\x83 \xc8\x99i cercetat\xc4\x83 din punct de vedere arheologic, \xc3\xaen lunile februarie - martie 1999 au fost efectuate recunoa\xc8\x99teri de teren pe valea Cri\xc8\x99ului Negru \xc8\x99i a fost descoperit amplasamentul medieval al a\xc8\x99ez\xc4\x83rii S\xc3\xa2nmartin de Beiu\xc8\x99. _NEWLINE_Prin periegheze repetate au fost localizate \xc3\xaen partea de hotar numit "La Piatr\xc4\x83" vatra de locuire a satului , cimitirul \xc8\x99i punctul unde se afla biserica. _NEWLINE_\xc3\x8en luna mai a fost trasat\xc4\x83 \xc3\xaen vatra a\xc8\x99ez\xc4\x83rii medievale o sec\xc8\x9biune de control cu dimensiunile de 50 x 2 m. A fost scos la lumin\xc4\x83 material arheologic care probeaz\xc4\x83 c\xc4\x83 a fost locuit\xc4\x83 \xc3\xaen evul mediu \xc3\xaentre secolele X / XI - XVI . A fost dezvelit\xc4\x83 totodat\xc4\x83 o gospod\xc4\x83rie \xc8\x9b\xc4\x83r\xc4\x83neasc\xc4\x83 alc\xc4\x83tuit\xc4\x83 dintr-o locuin\xc8\x9b\xc4\x83 \xc8\x99i o anex\xc4\x83, probabil grajd de vite datate pe baza materialului ceramic \xc3\xaen secolele XI - XIII. _NEWLINE_\xc3\x8en vederea dezvelirii ei a fost deschis\xc4\x83 C2, cu dimensiunile de 6 x 6 m. A mai fost dezvelit un complex arheologic, respectiv o groap\xc4\x83 menajer\xc4\x83, con\xc8\x9bin\xc3\xa2nd un bogat material ceramic dat\xc3\xa2nd din secolul al XVI - lea. A fost \xc3\xaentregit un vas ceramic, piesa av\xc3\xa2nd al\xc4\x83turi de valoare \xc8\x99tiin\xc8\x9bific\xc4\x83 \xc8\x99i valoare muzeal\xc4\x83. _NEWLINE_Cercet\xc4\x83rile de la S\xc3\xa2nmartin de Beiu\xc8\x99 au scos la lumin\xc4\x83 primele materiale arheologice medievale timpurii din depresiunea Beiu\xc8\x99ului. Gospod\xc4\x83ria \xc8\x9b\xc4\x83r\xc4\x83neasc\xc4\x83 din secolele XI-XIII este una din pu\xc8\x9binele complexe de acest fel, materialele rezultate din s\xc4\x83p\xc4\x83tur\xc4\x83 pot fi expuse la muzeul din Beiu\xc8\x99. Cercet\xc4\x83rile din locul "La Piatr\xc4\x83" merit\xc4\x83 a fi continuate prin dezvelirea vestigiilor cimitirului, a bisericii, deci o cercetare complex\xc4\x83 a acestei a\xc8\x99ez\xc4\x83ri medievale.'